Aalborg Stiftstidende, 1839-06-04
Udlandet. England. Den 24de Mai feirede Dronningen sin 20de Fødselsfest. Hele den kgl. Familie, Storfyrsten af Rusland og Prinds Wilhelm af Holland vare tilstede. En Prinds af Coburg, der nu med Bestemthed betegnes som Dronningens tilkommende Gemaal, ventes dagligt til London. 4 Candidaten for det liberale Parti, Shaw Lefevre, er med 327 Stemmer valgt til Præsident (speaker) i Underhuset. Toryernes Candidat, Hr. Goulburn, havde kun 309 Stemmer. Den resignerede Præsident, Abercrombyer udnævnt til Baron Dumferline. – Den 22de fandt en Demonstration af Chartisterne Sted i Manchester. Følgende Beslutning blev eenstemmig antagen: "Da dette Møde seer, at det er Regjeringens Beslutning, at modstaae Folkets Ønske, saa betragter Samme det som en bydende Pligt for enhver Ven af Friheden og Fædrelandet, at forene sig og forsvare Chartet, der skal opretholde Folkets Rettigheder og Friheder." 16 til 18000 Jndivider skulle have været forsamlede til dette Møde. – O'Connell er i denne Tid beskjæftiget med den Plan, ogsaa at udstrække Precursor=Agitationen til England og gjøre den meer almindelig i sine Øiemed. Til denne Hensigt foranstaltede han d. 13de om Aftenen en Sammenkomst i Crown and Anchor-Tavern. Længe for Kl. 8, da Forsamlingen skulde begynde, var Salen propfuld og navnlig bemærkede man et stort Antal Damer. Jkke Medlemmer af Associationen maatte betale 6 Pence Entree. O'Connell, hvis Jndtræden blev hilset med bedøvende bifaldsraab, aabnede som Præsident Forhandlingerne med et tredobbelt Vivat for Dronningen. Den store Agitator bemærkede derpaa, da Elementerne til videre sikkre og helbredende Reformer i Landets Jnstitutioner, desværre, vare adspredte og adsplittede, saa var en Forening af alle Classer i Staten til dette Øiemed bleven til en Nødvendighed Det britiske Folks Hovedtrang for Øieblikket var en størst mulig Udvidelse af Valgretten; den størst mulige Magt maatte lægges i Folkets Hænder, for at det selv kunde befordre sine Jnteresser. (Hør!) Hvad Englands Regjering angaaer, saa var han for et arveligt Monarchie, og det var et synligt Fingerpeg af Forsynet, at det havde sat en ung elskværdig Dame, med en Aand og en Villiekraft, der var langt over hendes Alder, paa Englands Throne – en Jomfru, som havde sagt til Torytyrannerne, der vilde træde hendes helligste Rettigheder under Fødder: "J ere Folkets Fiender, bort med Eder!" (Stormende Bifald. Nu gav O'Connell en udførlig Analyse af Valgsystemets Tilstand i Rigets Stæder og Grevskaber og sluttede med de Ord: "Enhver Borger i Staten maa have en Valgstemme; den, som ingen har, er en Slave. Hidtil besidder Oligarchiet i Overhuset endnu som forhen hiin Magt, som det var Reformbillens egentlige Hensigt at berøve det. Torierne indsaae, at de ved at udgive en halv Million Penge kunde paralisere heele Valgretten, saaledes som den nu bliver udøvet, og det er ogsaa lykket dem. Med Chartisterne er jeg, hvad deres Princip angaaer, med Haand og Hjerte enig og jeg er et af de 17 Underhuusmedlemmer, som have lovet Chartet deres Understøttelse. Jeg er for almindelig Stemmeret, Ballotage, kortere Parlamenter og Diæter for Parlamentsmedlemmerne. Nærværende Forsamling være det første Skridt i den nye engelske Agitation og efter følgende Principer organiserer jeg den almindelige Precursor-Agitation, Stemmeret for enhver Familiefader, Stemmegivning ved Kugler, Zaarige Parlamenter, Repræsentation af enhver Valgkreds ved et eneste Medlem og øieblikkelig Formindskelse af Medlemmernes Antal i Underhuset, Handelsfrihed, især for de fattigere Folkeklassers Livsfornødenheder, Samvittighedsfrihed, for at Folket kan befries fra det trykkende og nedværdigende System, der nøder Bekjenderne af en Tro til at betale med for en anden Troesbekjendelses Geistlige og sluttelig Ophævelse af Valgbarhedscencussen for Underhuusmedlemmerne. (Hør,) Hvorfor skulde vi ikke ligefremt forbedre Statsmaskinen, som vi have forbedret Strømpevævermaskinerne? (Latter og bifald. Hvorfor skulde vi ikke lige saa vel kunne lære at begribe og anvende Principerne for en god og folkemæssig Administration som Structuren og Brugen af en nye Bomuldshaspe. (Hør Har dog en berømt Mand allerede beviist Muligheden af denne Analogie. Sir R. Peel er fra Bomuldshaspen stegen op til hiin Magt og Stilling, der forrige Uge satte ham istand til at insultere sin naadigste Dronning (lydelige Tegn paa Uvillie. Han forsøgte at berøve Dronningen hendes Selskabsdamer, hendes Ungdomsveninder. (Endnu lydeligere Uvillies Tegn. En Stemme fra Mængden spurgte: "Hvor er idag Eders Ven, Mr. Hume," Skingrende Latter.) O'Connell. Hvorfor gaaer J ikke hen og spørger han selv, (Bifald og Latter). Jeg er ikke her for Mr. Humeds eller nogen anden Herres Skyld (Latter), men for Folkets Skyld; jeg vil lære Folket, at hvis Mr. Hume eller O'Connell eller ellers Nogen, hvem Folket har valgt, ikke opfylder sin Pligt mod Folket, saa bliver han casseret. Denne Trudsel imod Hume er ogsaa gaaet i Opfyldelse, da det nemlig er blevet denne af hans Vælgere tilkjendegivet, at han har tabt deres Tillid ved i Sagen om Jamaica Billen at stemme med Toryerne. - Der circulerer det usandsynlige Rygte, at der skal oprettes et Ministerium for den offentlige Underviisning og overdrages til Lord Brougham. Sagen skulde bringes paa Bane den 31te Mai, paa hvilken Dag Lord Russell hos Underhuset vil anholde om 30,000 Lst. til Folkeunderviisningen.